laion/Wikipedia-Exotic huggingface dataset:
সুধা পেন্নাথুর

সুধা পেন্নাথুর (জন্ম: চেন্নাই, ভারত ) হলেন একজন ভারতীয় গহনা, স্কার্ফ, উৎসবাদির অলঙ্কার ও শিল্পকল্প নকশাকার এবং উদ্যোক্তা। তিনি ভারতীয় নকশা থেকে অনুপ্রাণিত হয়ে গহনা ও কারুশিল্প নকশা করেন এবং সেগুলো আমেরিকান বাজারে নিয়ে আসেন। সুধা পেন্নাথুর উৎপাদনশীলতা এবং ব্যবসায় পরিচালনা বিষয়ক বইয়ের বিখ্যাত লেখক ড. কৃষ পেন্নাথুরের কন্যা। সুধা পেন্নাথুর মুম্বইয়ের পেস বিশ্ববিদ্যালয়ের সিডেনহ্যাম কলেজ থেকে বাণিজ্য বিষয়ে পড়াশোনা করেছিলেন। তারপর তিনি কলাম্বিয়া বিশ্ববিদ্যালয় থেকে ব্যবসায় প্রশাসন এবং ওয়াশিংটন বিশ্ববিদ্যালয় থেকে এমবিএ সম্পন্ন করেছেন। সুধা পেন্নাথুর গহনা, পোশাক এবং সাজসজ্জার সামগ্রী তৈরির জন্য স্থানীয় কারিগরদের নিয়োগ দিয়ে ভারতীয় কারিগর শিল্পকে বাঁচিয়ে রাখতে চাচ্ছেন। কারখানার উৎপাদিত পণ্যের বিপরীতে গিয়ে, ভারতীয় শিল্পীদের শ্রমের নিবিড় দক্ষতায় উৎপাদিত পণ্যসামগ্রী দিয়ে, তিনি আমেরিকান ভোক্তাদের রুচির চাহিদা মেটাতে চেয়েছেন। ভারতের রফতানিতে জড়িত লাল ফিতার ফাঁস কমাতে তিনি ভারত সরকারের সাথে কাজ করেছেন। Aside Tableau 1987-07-16-31, Aside Tableau, The Magazine of Madras. Nalini Sastry, Subrata Pandey,Universities Press, 2000, Women employees and human resource management. New York Sun 22 August 2005 ওয়েব্যাক মেশিনে আর্কাইভকৃত ৮ জুলাই ২০২০ তারিখে, Sudha Pennathur's 'Sari' State. Forbes Article 5 October 1987 ওয়েব্যাক মেশিনে আর্কাইভকৃত ১৫ মে ২০২১ তারিখে, Shamianas, anyone? What the developing countries need is more Sudha Pennathurs and fewer socialist planning economists. Asian finance, Volume 14 pp 30–31, Asian Finance Publications, Copyright 1988
সুনেত্রা চৌধুরী

সুনেত্রা চৌধুরী হলেন হিন্দুস্তান টাইমসের একজন সাংবাদিক ও উপস্থাপিকা। ১৯৯৯ সালে ইন্ডিয়ান এক্সপ্রেসের মাধ্যমে তার কর্মজীবন শুরু হয়েছিল, সেখানে তিনি একজন ডেপুটি চিফ রিপোর্টার ছিলেন। ২০০২ সালে স্টার নিউজ দিয়ে তিনি তার টেলিভিশন-কর্মজীবন শুরু করেছিলেন। পরে ২০০৩ সালে এনডিটিভিতে চলে গিয়েছিলেন। সুনেত্রা চৌধুরী মেঘালয়ের শিলংয়ে জন্মগ্রহণ করেছিলেন। তিনি নয়াদিল্লিতে অবস্থিত ভারতীয় গণযোগাযোগ ইনস্টিটিউটের প্রাক্তন ছাত্রী। তিনি ২০১৯ সালের মে মাসে রাজনৈতিক বিষয়ের জাতীয় সম্পাদক হিসাবে দ্য হিন্দুস্তান টাইমসে যোগদান করেছিলেন এবং বর্তমানে সেখানেই কর্মরত রয়েছেন। ২০১১ সালে তিনি একজন প্রবীণ রাজনীতিবিদের কাছ থেকে বিশ্রী হয়রানিমূলক পরিস্থিতির সম্মুখীন হয়েছিলেন। ২০১৯ সালের ১০ নভেম্বরে তিনি এবং সুনীল গুপ্ত যৌথভাবে রোলি বুকস থেকে ব্ল্যাক ওয়ারেন্ট বইটি প্রকাশ করেছিল। "A bold red bus revolution"। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।  "Twitter Post by Sunetra Choudhury"।  "Making headlines"। Hindustan Times। ৩০ অক্টোবর ২০০৪। ১০ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১১।  "Alumni"। Indian Institute of Mass Communication। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১১।  "Books by Sunetra Choudhury"। Hachette। ১৩ মে ২০১১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১১।  "Twitter Post by Sunetra Choudhury"।  "NDTV's Sunetra Choudhury joins HT as National Political Editor by exchange4media Staff"।  "Pervy Politician needs to get his act together"। DNA India। ১০ জুলাই ২০১১। সংগ্রহের তারিখ ২২ জুলাই ২০১১।  "'Black Warrant': A compilation of unheard stories of Tihar by IANS"।
তর্জনি ওয়াকিল

তর্জনি ওয়াকিল হলেন একজন পেশাদার ভারতীয় ব্যাংকার এবং ভারতের কোন বড় ব্যাংকের প্রধান পদে দায়িত্বপালনকারী প্রথম নারী। ১৯৯৩ সালে তিনি এক্সিম ব্যাংকের চেয়ারপারসন হয়েছিলেন। মুম্বই বিশ্ববিদ্যালয়থেকে ইতিহাসে স্নাতকোত্তর ডিগ্রি অর্জন করার পরে ১৯৫৮ সালে তিনি মহারাষ্ট্র রাজ্যের অর্থ কমিশনে একজন কেরানী হিসাবে তার কর্মজীবন শুরু করেছিলেন। ১৯৬৫ সাল পর্যন্ত তিনি ভারতের শিল্প উন্নয়ন ব্যাংকের একমাত্র নারী কর্মকর্তা ছিলেন। তিনি যখন এক্সিম ব্যাংকের চেয়ারপারসন এবং ব্যবস্থাপনা পরিচালক ছিলেন, তখন এর যাবতীয় সম্পদের পরিমাণ ছিল ১.১ বিলিয়ন মার্কিন ডলার। ১৯৯৬ সালে তিনি এক্সিম ব্যাংক থেকে অবসর গ্রহণ করেছিলেন। Chakrabarti, Reeta (১২ নভেম্বর ২০১৩)। "Women bankers break through in India"। BBC News। সংগ্রহের তারিখ ১৫ ফেব্রুয়ারি ২০১৯।  Ghosh, Palash (২৬ ফেব্রুয়ারি ২০১৪)। "Shattered Glass Ceiling: Indian Female Executives Thriving In Banking Industry, But Ordinary Women Need Greater Access To Loans"। International Business Times। সংগ্রহের তারিখ ১৫ ফেব্রুয়ারি ২০১৯। Tarjani Vakil was named chairwoman of the Exim Bank, thereby becoming the first woman to lead any large bank in India.  Dhall, Aman; Sharma, Ravi Teja (১৯ সেপ্টেম্বর ২০১০)। "What makes women successful in Indian banking industry?"। The Times of India। ET Bureau। সংগ্রহের তারিখ ১৫ ফেব্রুয়ারি ২০১৯। "We were fortunate to have senior role models like Tarjani Vakil, chairperson of Exim Bank, who pierced the glass ceiling in the 1970s and '80s," says Meera Sanyal, who ... is now Royal Bank of Scotland's country executive for India.  Katherine C. Zubko Ph.D.; Raj R. Sahay (১৬ সেপ্টেম্বর ২০১০)। Inside the Indian Business Mind: A Tactical Guide for Managers: A Tactical Guide for Managers। ABC-CLIO। পৃষ্ঠা 135–। আইএসবিএন 978-0-313-37830-0। সংগ্রহের তারিখ ১৪ ফেব্রুয়ারি ২০১৯।  Adler, Nancy J. (২০১৫)। "2. Women Leaders Shaping History in the 21st Century"। Women as Global Leaders। IAP। পৃষ্ঠা 38। আইএসবিএন 9781623969660। সংগ্রহের তারিখ ১৫ ফেব্রুয়ারি ২০১৯।  "The First Ladies' Club- Business News"। www.businesstoday.in। সংগ্রহের তারিখ ২০১৮-০৭-১১।
ওয়েসলে ফফানা

ওয়েসলে ফফানা (ফরাসি উচ্চারণ: ​[wɛslɛ fɔfana], ফরাসি: Wesley Fofana; জন্ম: ১৭ ডিসেম্বর ২০০০; ওয়েসলে ফফানা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর লিগ ১-এর ক্লাব সেঁত-এতিয়েন এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন। ২০০৬–০৭ মৌসুমে, ফরাসি ফুটবল ক্লাব রেপোস ভিত্রোলেসের যুব পর্যায়ের হয়ে খেলার মাধ্যমে ফফানা ফুটবল জগতে প্রবেশ করেছেন এবং পরবর্তীকালে বাস্যাঁ মিনিয়ে, পেনেস মিরাবো, বেন এয়ার এবং সেঁত-এতিয়েনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব সেঁত-এতিয়েন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সেঁত-এতিয়েন ২-এর হয়ে তিনি ২১ ম্যাচে অংশগ্রহণ করেছেন। অতঃপর ২০১৯–২০ মৌসুমে তিনি সেঁত-এতিয়েনে যোগদান করেছেন। ২০২০–২১ মৌসুমে, তিনি প্রায় ৩০ মিলিয়ন ইউরোর বিনিময়ে সেঁত-এতিয়েন হতে ইংরেজ ক্লাব লেস্টার সিটিতে যোগদান করেছেন। ২০২০ সালে, ফফানা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। ওয়েসলে ফফানা ২০০০ সালের ১৭ই ডিসেম্বর তারিখে ফ্রান্সের মার্সেইে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত। তিনি তার বাবা-মায়ের ছয় সন্তানের একজন। ফফানা ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। "Wesley Fofana: Overview"। ESPN। সংগ্রহের তারিখ ২৯ ডিসেম্বর ২০২০।  "Wesley Fofana: Overview"। Premier League। সংগ্রহের তারিখ ২৯ ডিসেম্বর ২০২০।  "2020/21 Premier League squads confirmed"। Premier League। ২০ অক্টোবর ২০২০। সংগ্রহের তারিখ ২৪ অক্টোবর ২০২০।  "Leicester sign teenage defender from Saint-Etienne in £30m deal"। talkSPORT। সংগ্রহের তারিখ ২ অক্টোবর ২০২০।  "Wesley Fofana"। L'Équipe (ফরাসি ভাষায়)। Paris। সংগ্রহের তারিখ ২৯ ডিসেম্বর ২০২০।  "Mali : Meilleur Malien de la L1 (13ème j. ) : Hamari Traoré reste aux commandes"। Mali Actu। ৭ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।  Hendrix, Hale (২০২০-১০-২৯)। "Wesley Fofana Childhood Story Plus Untold Biography Facts"। LifeBogger (ইংরেজি ভাষায়)। ২০২২-০৮-২৫ তারিখে মূল থেকে আর্কাইভ করা। সংগ্রহের তারিখ ২০২১-০৩-০৬।  "LA LISTE DES 23 BLEUETS POUR L'EURO" (ফরাসি ভাষায়)। ফরাসি ফুটবল ফেডারেশন। ১৫ মার্চ ২০২১।  ফরাসি ফুটবল ফেডারেশনে ওয়েসলে ফফানা (ফরাসি) সকারওয়েতে ওয়েসলে ফফানা (ইংরেজি) সকারবেসে ওয়েসলে ফফানা (ইংরেজি) বিডিফুটবলে ওয়েসলে ফফানা (ইংরেজি) ওয়ার্ল্ডফুটবল.নেটে ওয়েসলে ফফানা (ইংরেজি) ইএসপিএন এফসিতে ওয়েসলে ফফানা (ইংরেজি)
উষা থোরাত

উষা থোরাত (জন্ম ২০ ফেব্রুয়ারি ১৯৫০) হলেন ভারতীয় রিজার্ভ ব্যাংকের ( ভারতের কেন্দ্রীয় ব্যাংক) ডেপুটি গভর্নর হিসাবে ১০ নভেম্বর ২০০৫ থেকে ৮ নভেম্বর ২০১০ পর্যন্ত দায়িত্ব পালন করেছিলেন। এর আগে তিনি এই ব্যাংকের নির্বাহী পরিচালক ছিলেন। থোরাত হলেন লেডি শ্রী রাম কলেজ ফর উইমেন, নয়াদিল্লি এবং দিল্লি স্কুল অফ ইকোনমিক্সের প্রাক্তন শিক্ষার্থী। উষা থোরাত ব্যাঙ্ক অফ বরোদা, ইন্ডিয়ান ওভারসিস ব্যাংক এবং সিকিওরিটিস ট্রেডিং কর্পোরেশন অফ ইন্ডিয়ার বোর্ডগুলিতে ভারতের রিজার্ভ ব্যাংক মনোনীত হয়েছেন। তিনি আর্থিক অন্তর্ভুক্তির প্রচারে ভারতীয় কেন্দ্রীয় ব্যাংকগুলির অন্যতম প্রধান চালিকাশক্তি ছিলেন। "RBI to maintain ample liquidity: Thorat"। The Hindu। Chennai, India। ২৬ জুন ২০০৯। ৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।  "The Indian Express, 2 May 1998."। Thehindubusinessline.com। সংগ্রহের তারিখ ৪ ডিসেম্বর ২০১৭।  "Financial literacy essential for getting financial inclusion: Usha thorat"। Financial Express।  "Frills in the framework of banking-correspondent model"। The Times Of India। ১২ আগস্ট ২০১০।
মিরা সান্যাল

মিরা সান্যাল (হিরানন্দনি; ১৫অক্টোবর ১৯৬১ – ১১ জানুয়ারি ২০১৯) ছিলেন একজন ভারতীয় ব্যাংকার এবং রাজনীতিবিদ। তিনি ভারতের রয়্যাল ব্যাংক অফ স্কটল্যান্ডের প্রধান নির্বাহী কর্মকর্তা এবং চেয়ারম্যান হিসাবে দায়িত্ব পালন করেছিলেন। ২০১৪ সালের লোকসভা নির্বাচনে দক্ষিণ মুম্বইয়ে আম আদমি পার্টির প্রার্থী হওয়ার জন্য তিনি আরবিএস থেকে পদত্যাগ করার আগে ৩০ বছরেরও বেশি সময় ধরে ব্যাংকিংয়ের সাথে জড়িত ছিলেন। তিনি নৌ কর্মকর্তা ভাইস অ্যাডমিরাল গুলাব মোহনলাল হিরানন্দনির মেয়ে । এর আগে তিনি ২০০৯ সালের লোকসভা নির্বাচনে মুম্বই দক্ষিণ আসন থেকে স্বতন্ত্র প্রার্থী হিসাবে প্রতিদ্বন্দ্বিতা করেছিলেন। মিরা সান্যাল ১৯৬১ সালে ভারতীয় নৌবাহিনীর কর্মকর্তা গুলাব মোহনলাল হিরানন্দনি এবং তার স্ত্রী বানু হিরানন্দনির ঘরে জন্মগ্রহণ করেছিলেন। পরিবারটি ভারত বিভাজনের সময় সিন্ধ থেকে ভারতে চলে এসেছিল। তার বাবা ১৯৭১ সালের ভারত-পাকিস্তান যুদ্ধে পাকিস্তানের করাচিতে সংগঠিত নৌ হামলা অপারেশন ট্রাইডেন্টের মূল পরিকল্পনাকারী ছিলেন। ২০০৮ সালের মুম্বই হামলার পরে সান্যাল ২০০৯ সালে লোকসভা নির্বাচনে নির্দলীয় প্রার্থী হিসাবে দাঁড়িয়েছিলেন, কিন্তু নির্বাচনে হেরেছিলেন। স্বামীর সাথে তিনি ২০১৩ সালের দিল্লি নির্বাচনে আম আদমি পার্টির জন্য প্রচারণা ও তহবিল সংগ্রহ করেছিলেন। তিনি আম আদমি পার্টির অর্থনৈতিক নীতি সম্পর্কিত জাতীয় কমিটির সদস্য ছিলেন। মিরা সান্যাল ক্যান্সারে আক্রান্ত হয়ে দুই বছর চিকিৎসার পর ২০১৯ সালের ১১ জানুয়ারিতে মৃত্যুবরণ করেন। "Vice-Admiral Hiranandani cremated with full Naval honours"। The Hindu। ৩ সেপ্টেম্বর ২০০৯। সংগ্রহের তারিখ ১৩ জানুয়ারি ২০১২। [স্থায়ীভাবে অকার্যকর সংযোগ] Anita Bhoir, Meera Sanyal to quit Royal Bank of Scotland for a full-time career in politics The Economic Times, 10 April 2013 "Meera Sanyal canvassing for AAP"। Times of India। ২৩ অক্টোবর ২০১৩। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৪।  "AAP's National Economic Committee"। The Financial Express। ১৯ জানুয়ারি ২০১৪। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৪।  Nair, Arun (১২ জানুয়ারি ২০১৯)। "Meera Sanyal, Top Banker-Turned-AAP Leader, Dies After Battling Cancer"। NDTV। সংগ্রহের তারিখ ১২ জানুয়ারি ২০১৯।
রেনুকা রামনাথ

রেনুকা রামনাথ হলেন একজন ভারতীয় বেসরকারি সমতা তহবিলের পরিচালিকা এবং মাল্টিপলস অ্যাসেট ম্যানেজমেন্ট লিমিটেডের প্রতিষ্ঠাতা এবং প্রধান নির্বাহী কর্মকর্তা। তিনি পোশাক প্রস্তুতকারক প্রতিষ্ঠান অরবিন্দ লিমিটেডের একজন স্বতন্ত্র পরিচালক, টাটা কমিউনিকেশনের বোর্ডের সভাপতি এবং ইন্ডিয়ান প্রাইভেট ইক্যুইটি অ্যান্ড ভেঞ্চার ক্যাপিটাল অ্যাসোসিয়েশনের সভাপতি। রেনুকা রামনাথ ২০০৯ সালে মাল্টিপলস অ্যাসেট ম্যানেজমেন্ট প্রতিষ্ঠা করেন, যার লক্ষ্য হচ্ছে মধ্য আকারের কোম্পানি এবং ১৫ মিলিয়ন থেকে ৫০ মিলিয়ন ডলার বিনিয়োগের উপর দৃষ্টি নিবেশিত করা। সংস্থাটির অংশীদারদের মধ্যে রয়েছে কানাডা পেনশন প্ল্যান ইনভেস্টমেন্ট বোর্ড যা ২০১০ সালে $১০০ মিলিয়ন বিনিয়োগ করেছিল। "Tata Communications Annual Report 2014-15" (পিডিএফ)। Tata Communications। সংগ্রহের তারিখ ৭ জুলাই ২০২০।  "Mothers and daughters"। www.fortuneindia.com।  "Renuka Ramnath, Multiples Alternative Asset Management Pvt Ltd: Profile and Biography"। Bloomberg.com। সংগ্রহের তারিখ ২০২০-১০-১০।  "ARVIND | Fashioning Possibilities"। Arvind Ltd.। জুন ২৮, ২০১৭। আগস্ট ২৫, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ৩১, ২০২১।  "Renuka Ramnath appointed as the new chairperson of IVCA"। এপ্রিল ১৫, ২০২০ – The Economic Times-এর মাধ্যমে।  "Renuka Ramnath elected as the Chairperson of the Tata Communications Board"। Tata Communications। ২০২০-০৭-০১। সংগ্রহের তারিখ ২০২০-০৭-০৭।  Guest, Forbes। "Asia's Women In the Mix: Renuka Ramnath's Lucrative Intuition"। Forbes।
ললিতা ডি. গুপ্তা

ললিতা ডি গুপ্ত হলেন ভারতের ব্যাংকিং ও আর্থিক সেবা খাতের একজন গুরুত্বপূর্ণ ব্যক্তি যিনি ২০০৬ সালের ৩১শে অক্টোবর পর্যন্ত ভারতের দ্বিতীয় বৃহত্তম বাণিজ্যিক ব্যাংক আইসিআইসিআই ব্যাংকে-এর যুগ্ম ব্যবস্থাপনা পরিচালক হিসেবে দায়িত্বপালন করেছেন। ইনসেডের প্রাক্তন ছাত্রী ললিতা ডি গুপ্তা ফরচুন ম্যাগাজিন কর্তৃক "আন্তর্জাতিক ব্যবসায়ের পঞ্চাশজন প্রভাবশালী নারীদের একজন" হিসাবে তালিকাভুক্ত হয়েছিলেন।" তিনি বর্তমানে আইসিআইসিআই ভেনচার বোর্ডের সভাপতি এবং নকিয়া কর্পোরেশনের পর্ষদ সদস্য। ২০১০ সালের ২২ জুনে তিনি অলস্টমের পরিচালনা পর্ষদের সদস্য নিযুক্ত হন। তার অবদানগুলো ব্যাপকভাবে স্বীকৃত হয়েছে এবং তিনি অসংখ্য পুরস্কার ও সম্মাননায় ভূষিত হয়েছেন। তার মধ্যে উল্লেখযোগ্য কয়েকটি হল - ভারতীয় ব্যবসায়ীদের চেম্বারের নারী উইং কর্তৃক দ্য টুয়েন্তি ফার্স্ট সেঞ্চুরি ফর ব্যাঙ্কিং ফিনান্স অ্যান্ড ব্যাংকিং পুরস্কার (১৯৯৭) নারী গ্র্যাজুয়েটস অ্যাসোসিয়েশন থেকে উইমেন অ্যাচিভার্স অ্যাওয়ার্ড (২০০১) আন্তর্জাতিক নারী সমিতি থেকে বর্ষসেরা নারী পুরস্কার (২০০২) Amarnath, Nichinta and Ghosh, Debashish. The Voyage To Excellence. আইএসবিএন ৮১-২২৩-০৯০৪-৬ "Lalita Gupte on Alstom's board"। The Hindu Business Line। ২০১০-০৬-২৪। সংগ্রহের তারিখ ২০১০-০৯-০১।  "Lalita D. Gupte"। Nokia। ১৯ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০১০-০৯-০১।  "Lalita D. Gupte - Profile & Synopsis"। Tfci.com। ২৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৯-০১।
অমৃত ফাদনবিস

অমৃতা দেবেন্দ্র ফাদনবিস (রণদে ; জন্ম ৯ এপ্রিল ১৯৭৯) হলেন একজন ভারতীয় ব্যাংকার, গায়িকা এবং সমাজকর্মী। তিনি মহারাষ্ট্রের সহকারী মুখ্যমন্ত্রী দেবেন্দ্র ফাদনবিসকে বিয়ে করেছেন। তিনি অ্যাক্সিস ব্যাঙ্কের ভাইস-প্রেসিডেন্ট পদে রয়েছেন। তিনি মার্কিন রাষ্ট্রপতি ডোনাল্ড ট্রাম্পের সভাপতিত্বে "ন্যাশনাল প্রেয়ার ব্রেকফাস্ট" শীর্ষক একটি আন্তর্জাতিক শান্তি উদ্যোগে ভারতের প্রতিনিধিত্ব করেছিলেন। ২০১২ সালের সেপ্টেম্বরে ভারতের প্রধানমন্ত্রী নরেন্দ্র মোদীকে দেশের জনক বলায় তিনি বিতর্কিত হয়েছিলেন। অমৃতা ফাদনবিস ১৯৭৯ সালের ৯ এপ্রিল মহারাষ্ট্রের নাগপুরে চক্ষু বিশেষজ্ঞ শরদ রণদে এবং স্ত্রীরোগ বিশেষজ্ঞ চারুলতা রণদে দম্পতির ঘরে জন্মগ্রহণ করেছিলেন। তিনি এমন একটি পরিবারে বড় হয়েছেন যেখানে মেয়েদের জন্য শিক্ষা এবং স্বাধীনতা অপরিহার্য বিষয় ছিল।[তথ্যসূত্র প্রয়োজন] তিনি প্রাথমিকভাবে নাগপুরের সেন্ট জোসেফ কনভেন্ট স্কুলে পড়াশোনা করেছিলেন। তিনি রাজ্য পর্যায়ের অনূর্ধ্ব ১৬ টেনিস খেলোয়াড় ছিলেন। তিনি নাগপুরের জিএস কলেজ অফ কমার্স অ্যান্ড ইকোনমিক্স থেকে স্নাতক ডিগ্রি অর্জন করেছিলেন। পরে তিনি ফিনান্সে এমবিএ করেন এবং পুনের সিম্বিওসিস ল স্কুল থেকে কর আইন অধ্যয়ন করেন। পড়াশোনার পাশাপাশি তিনি খেলাধুলাতেও অংশ নিয়েছিলেন। "This New Singer Debuting in Bollywood Is A Chief Minister's Wife"। NDTV।  "Amruta Fadnavis, Fadnavis's banker wife to seek transfer from Nagpur"। The Times of India।  "Never give up your job, Amruta Fadnavis advises working women"। The Free Press Journal।  India, Press Trust of (৮ ফেব্রুয়ারি ২০১৭)। "Amruta Fadnavis attends 'National Prayer Breakfast' in the US"। Business Standard।  "Amruta Fadnavis attends National Prayer Breakfast in the US"। India Today।  "Amruta Fadnavis talks on drought in US"। The Indian Express। ৭ ফেব্রুয়ারি ২০১৭।  "Trump event was a learning experience: Amruta Fadnavis"। The Times of India।  "Amruta Fadnavis calls PM Modi father of the country; Twitter reminds her it is Mahatma Gandhi"। Mumbai Mirror। সংগ্রহের তারিখ ১৮ সেপ্টেম্বর ২০১৯।  "Amruta Devendra Fadnavis family and early life"। The Indian Express। ৩১ অক্টোবর ২০১৪।  "Amruta Fadnavis life changed in 24 hours"। DNA India। ২ নভেম্বর ২০১৪।
দিদি কনট্র্যাক্টর

ডেলিয়া নারায়ণ "দিদি" কনট্র্যাক্টর (কিনজিংগার, জন্ম ১৯৯৯) হলেন একজন জার্মান-আমেরিকান স্থপতি যিনি ভারতে টেকসই ভবন নির্মাণের কাজের জন্য সমধিক পরিচিত। তিনি নারী অর্জন ও অবদানের স্বীকৃতি প্রদানের জন্য ভারতের সর্বোচ্চ বেসামরিক পুরস্কার নারী শক্তি পুরস্কার বিজয়ী। দিদি কন্ট্রাক্টরের জীবনালেখ্য দুটি পূর্ণদৈর্ঘ্য চলচ্চিত্রে মূল বিষয়বস্তুরূপে তুলে ধরা হয়েছে। চলচ্চিত্র দুটি হল আর্থ ক্রুসেডার (২০১৬), এবং দিদি কন্ট্রাক্টর: ম্যারিং দ্য আর্থ টু দ্য বিল্ডিং (২০১৭)। ২০১৭ সালে তিনি উমেন আর্টিস্টস, আর্কিটেক্টস অ্যান্ড ডিজাইনার এশিয়া লাইফ টাইম অ্যাচিভমেন্ট পুরস্কার আর্জন করেছেন। ২০১৯ সালে ভারতের রাষ্ট্রপতি তাকে 'নারী শক্তি পুরস্কার' প্রদান করেছে। এটি অর্জন এবং অবদানের স্বীকৃতি হিসাবে নারীদেরকে প্রদত্ত ভারতের সর্বোচ্চ বেসামরিক পুরস্কার। Rao, Parikshit (সেপ্টেম্বর ১৩, ২০১৭)। "Meet the octogenarian architect who speaks the language of mud and clay"।  "Unto the Earth: Didi Contractor's oeuvre is a story of rare beauty"। The Indian Express (ইংরেজি ভাষায়)। ২০১৮-০১-১৪। সংগ্রহের তারিখ ২০২১-০৪-০৭।  "Didi Contractor: A Self-Taught Architect Who Builds In Mud, Bamboo & Stone"। World Architecture Community (ইংরেজি ভাষায়)। সংগ্রহের তারিখ ২০২১-০৪-০৭।  "This Self-Taught Octogenarian Has Been Creating Sustainable Homes for 30 Years!"। The Better India (ইংরেজি ভাষায়)। ২০১৮-০৩-২২। সংগ্রহের তারিখ ২০২১-০৪-০৭।  "Didi Contractor Receives India's Highest Civilian Honor for Women"। Earthville Network (ইংরেজি ভাষায়)। ২০১৯-০৩-২২। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-০৭।  P, Ambika; Mar 8, it / TNN /; 2019; Ist, 23:03। "From masons, barbers to creators of forests and sustainable homes, nari shakti takes charge | India News - Times of India"। The Times of India (ইংরেজি ভাষায়)। সংগ্রহের তারিখ ২০২১-০৪-০৭।
ইউলি চৌধুরি

উর্মিলা ইউলি চৌধুরি (৪ অক্টোবর ১৯২৩ - ২০ সেপ্টেম্বর ১৯৯৫) ছিলেন একজন ভারতীয় স্থপতি যিনি ২০ শতকের মাঝামাঝি সময় থেকে শেষ অবধি কাজ করেছিলেন। তিনি সাধারণ স্থাপত্য, ল্যান্ডস্কেপ স্থাপত্য এবং নকশা ক্ষেত্রে কাজ করেছিলেন। এছাড়াও তিনি একজন শিক্ষক এবং লেখিকা ছিলেন। তিনি ভারতে কর্মরত একজন অগ্রণী নারী স্থপতি ছিলেন। কিছু সূত্র থেকে জানা যায় যে তিনি এশিয়া মহাদেশেরও প্রথম নারী স্থপতি ছিলেন। শিক্ষাজীবন শেষ করে তিনি চণ্ডীগড় শহরের নকশা এবং নির্মাণ পরিকল্পনায় লে করবুসিয়ারের সাথে ঘনিষ্ঠ সহযোগিতায় কাজ করেছিলেন। ইউলি চৌধুরি ১৯২৩ সালে উত্তরপ্রদেশের শাহজাহানপুরে জন্মগ্রহণ করেছিলেন। তিনি জাপানের কৌবে থেকে কেমব্রিজ স্কুল সার্টিফিকেট অর্জন করেছিলেন। তিনি সিডনি বিশ্ববিদ্যালয়ে স্থাপত্যবিদ্যা এবং সিডনির জুলিয়ান অ্যাশবোর্ন স্কুল অফ আর্টের কনজারভেটরি অফ মিউজিকে পড়াশোনা করেছিলেন। পাশাপশি তিনি নিউ জার্সির এঙ্গেলউড থেকে সিরামিকসেও একটি ডিগ্রি অর্জন করেছিলেন। তার বাবা ছিলেন একজন কূটনীতিক। তিনি পাঞ্জাব সরকারের উপদেষ্টা স্থপতি যুগল কিশোর চৌধুরির সাথে বিবাহবন্ধনে আবদ্ধ হয়েছিলেন। ইউলি চৌধুরি ১৯৯৫ সালের ২০ সেপ্টেম্বর ভারতের চণ্ডীগড়ে মৃত্যুবরণ করেছেন। তিনি ছিলেন ভারতীয় স্থাপত্যের একজন অগ্রণী নারী। Women Scientists in India International Archive of Women in Architecture Newsletter। International Archive of Women in Architecture, Virginia Polytechnic Institute and State University। ১৯৮৯।  Full of life at 90 ওয়েব্যাক মেশিনে আর্কাইভকৃত ১১ মার্চ ২০১৬ তারিখে, PhilStar, 18 July 2012, Retrieved 19 November 2015 "House that was Eulie's home"। Roopinder Singh journalist, author & photographer। ১ সেপ্টেম্বর ২০০৯। ৮ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৫।  "The Tribune, Chandigarh, India – Opinions"। www.tribuneindia.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-১৫।
শিমুল জাভেরি কাদরি

শিমুল জাভেরি কাদরি (জন্ম ১৯৬২) হলেন একজন ভারতীয় স্থপতি, যিনি এসজেকে আর্কিটেক্টস নামে মুম্বাইয়ের একটি স্থাপত্য সংস্থা পরিচালনা করেন। প্রিক্স ভার্সাই পুরস্কার (২০১৬) এবং বিশ্ব স্থাপত্য উৎসব পুরস্কার (২০১২) সহ একাধিক আন্তর্জাতিক ও জাতীয় পুরস্কার জিতেছেন। তিনি প্রাকৃতিক উপাদান, সূর্যালোক, বায়ু, প্রাকৃতিক উপকরণ এবং সাংস্কৃতিক প্রসঙ্গ ব্যবহার করে প্রকৃতির সাথে সামঞ্জস্য রেখে ভবনের নকশা করেন। তার প্রকল্পগুলোর মধ্যে রয়েছে জাদুঘর, হোটেল, অফিস ও শিল্পভবন, শিক্ষা প্রতিষ্ঠান এবং বাংলো। শিমুল কাদরি মুম্বইয়ের একাডেমি অফ আর্কিটেকচার থেকে স্থাপত্যবিদ্যাএবং মিশিগান অ্যান আরবার বিশ্ববিদ্যালয় থেকে নগর পরিকল্পনা নিয়ে পড়াশোনা করেছেন। ১৯৯০ সালে মার্কিন যুক্তরাষ্ট্র থেকে ভারতে ফিরে আসার পর তিনি এসজেকে আর্কিটেক্টস প্রতিষ্ঠা করেছিলেন। "Shimul Javeri Kadri"। India Today। সংগ্রহের তারিখ ১৮ অক্টোবর ২০১৫।  Vasudev, Shefalee (২০১৬-০৫-২৮)। "India is going through a cultural colonization, says Shimul Javeri"। Mint (ইংরেজি ভাষায়)। সংগ্রহের তারিখ ২০১৯-০৬-১৯।  "Shimul Javeri Kadri"। ArchitectandinteriorsIndia (ইংরেজি ভাষায়)। সংগ্রহের তারিখ ২০১৯-০৬-১৯।  "AD100 2019: SJK Architects"। Architectural Digest India (ইংরেজি ভাষায়)। ২০১৯-০৩-২৭। সংগ্রহের তারিখ ২০১৯-০৬-১৯।  Sharma, Komal (২০১৭-১১-১৭)। "Shimul Javeri Kadri: What I wear should adequately express who I am"। Mint (ইংরেজি ভাষায়)। সংগ্রহের তারিখ ২০১৯-০৬-১৯।  May 18, Aditi Pai; May 28, 2018 ISSUE DATE। "Architecture is a collaboration with people, ideas and attitudes: Shimul Javeri Kadri"। India Today (ইংরেজি ভাষায়)। সংগ্রহের তারিখ ২০১৯-০৬-১৯।  Official website
বুলবুল তরঙ্গ

বুলবুল তরঙ্গ (হিন্দি: बुलबुल तरंग), গুরুমুখী লিপি ਬੁਲਬੁਲਤ੍ਰਂਗ, আক্ষরিক অর্থে "বুলবুলের ঢেউ", অন্য ভাবে ভারতীয় বা পাঞ্জাবি ব্যাঞ্জো) হল পাঞ্জাবের একটি তন্তু বাদ্যযন্ত্র যেটি জাপানিদের তাইশোগোতো থেকে বিবর্তিত হয়েছে। এটি সম্ভবত ১৯৩০ এর দশকে দক্ষিণ এশিয়ায় এসে পৌঁছেছিল। বাদ্যযন্ত্রটিতে দুই রকমের তন্তু আছে, একটি রকম গুঞ্জন্ধ্বনি তোলার জন্য, এবং অন্যটি সুর তোলার জন্য। তন্তুগুলি একটি পাটাতন বা ফ্রেটবোর্ডের উপর দিয়ে গেছে, উপরে চাবি রয়েছে যেগুলি টাইপ রাইটার চাবির মতই। চাবিতে চাপ দিলে নিচের তন্তুতে চাপ পড়ে, সেটি ছোট হয়ে যায় এবং স্বরের তীক্ষ্ণতা বেড়ে যায়। সুরের তন্তুগুলি সাধারণত একই অষ্টকের সুরে বাঁধা থাকে, গুঞ্জন তন্তুগুলি ১ম এবং ৫ম সুর তন্তুর সুরে বাঁধা থাকে। এই ভাবে সুরকরণ করার ফলে, বাদ্যযন্ত্রটি এক সুর যুক্ত হয়, অথবা বলা যায় বিভিন্ন চাবিতে সুরের পরিবর্তন করতে ব্যবহৃত হয়না। কারণ ভারতের সূক্ষ্ম সুরেলা সংগীত সূক্ষ্ম, সুরের ত্তঠানামার ওপর বেশি নজর দেয়। এই সংগীত-তাত্ত্বিক পদ্ধতি পশ্চিমী সংগীত থেকে একেবারে আলাদা, এটি মূলত সুরেলা সংগীত; সেইজন্য বিভিন্ন চাবিগুলিতে পরিবর্তনকে এত গুরুত্বপূর্ণ বলে বিবেচনা করা হয় না। সুরের তন্তুগুলি চাইলে বিভিন্ন স্বরকম্পাঙ্কে সুর করা যেতে পারে, তাতে এটিকে বহু সুরে পরিণত করা যায়, কিন্তু তাতে বাজানো আরও কঠিন হয়ে পড়ে। বুলবুল তরঙ্গটি গানের সঙ্গে সঙ্গত করার জন্য বেশি ব্যবহৃত হয়। অটোহার্পের মত, চাবিতে চাপ দিয়ে একটি পরদা নির্বাচন করা যেতে পারে। তাইশোগোতো থেকে বিবর্তনের কারণে, ভারতীয় সংস্করণটিকে কখনও কখনও "ভারতীয় ব্যাঞ্জো" বা "জাপান ব্যাঞ্জো" নামে ডাকা হয়; জার্মানি এবং অস্ট্রিয়াতে অনুরূপ যন্ত্রগুলি আক্কোরডোলিয়া নামে পরিচিত, এবং পাকিস্তানে এর নাম বেঞ্জু। মালদ্বীপে এটি কোট্টাফোশি নামে পরিচিত, এবং ভারতীয় ফিজি অভিবাসীদের মধ্যে এর নাম মেডোলিন (উচ্চারণ করা হয় "মেন্ডোলিন", ম্যান্ডোলিন থেকে এসেছে)। আরও জটিল ও বিদ্যুতায়িত সংস্করণটি শাহী বাজা নামে পরিচিত। হালা স্ট্রানা হ্যারি ফুলার এয়ার, একটি জাজ গোষ্ঠী আহুভা ওজেরি ইস্রায়েলের তেল-আবিব থেকে Society for Asian Music (১৯৯৩)। Asian music। Society for Asian Music.। সংগ্রহের তারিখ ১৭ এপ্রিল ২০১২।  - toy Taisho Koto, probably first imported into India in the 1930s, which has caught on both in India and Pakistan and become a legitimate instrument, now called bulbul tarang (the nightingale's cascading voice) or banjo. Mary Jo Clark; Thomas Corbett; Haywood Turrentine (জুলাই ২০১১)। The Other Side of the World: Vision and Reality: Selected Reflections of India 44's Peace Corps Volunteers। Strategic Book Publishing। পৃষ্ঠা 225–। আইএসবিএন 978-1-61204-438-5। সংগ্রহের তারিখ ১৭ এপ্রিল ২০১২।  Kevin Christopher Miller; University of California, Los Angeles (২০০৮)। A Community of Sentiment: Indo-Fijian Music and Identity Discourse in Fiji and Its Diaspora। ProQuest। পৃষ্ঠা 307–। আইএসবিএন 978-0-549-72404-9। ২৪ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১২।